**Trieste** (en esloveno: *Trst*) é unha cidade italiana, capital da rexión de Friúl-Venecia Xulia, na fronteira con Eslovenia. É capital da provincia homónima e no 2013 tiña 204 849 habitantes.

Economía
--------

Sede do consistorio municipal de Trieste.
Trieste ten un porto de notables dimensións con diferentes terminais. Ten especial importancia o tráfico de contedores, sendo a principal porta europea dos produtos turcos, grazas ao sistema de tráfico Ro-Ro co país euroasiático. Tamén son relevantes os movementos de café (un terzo das importacións nacionais) e a terminal petrolífera, da que parte o oleoduto transalpino, que abastece Austria, Baviera e a República Checa. No tráfico de pasaxeiros está en aumento a actividade cruceirística.

En relación ás actividades económicas relacionadas co porto, en Trieste ten a súa sede central a empresa de construción naval de propiedade pública Fincantieri e tamén Italia Marítima, unha compañía de navegación do grupo Evergreen. No sector industrial, destaca o sector da mecánica industrial e naval, a metalurxia e a alimentación.

O 90% de todas as industrias e boa parte das artesanais encóntranse na zona industrial dos vales de Zaule e Noghere, a cabalo entre os concellos de Trieste, Muggia e Dolina, xa en San Dorligo della Valle, administrada pola EZIT (Ente para a Zona Industrial de Trieste).

É moi importante para Trieste a achega económica da investigación científica e o sector terciario. A cidade é sede de varias compañías de seguros.

Na zona de Trieste está en discusión a construción dunha ou dúas plantas regasificadoras: unha en terra, na zona de Zaule, e outra en mar aberto, no Golfo de Trieste.[]

Trieste, cidade multiétnica
---------------------------

Trieste é un cruzamento de culturas e relixións, consecuencia da súa posición xeográfica de fronteira e das vicisitudes históricas que a fixeron punto de encontro de moitos pobos e culturas. Na cidade de Trieste actualmente están presentes xunto aos italianos e a minoría eslovena que goza de recoñecemento oficial numerosos grupos étnicos minoritarios (croatas, serbios, romaneses, gregos, alemáns e grupos de recente asentamento como os albaneses, chineses, africanos e suramericanos.

Cidades irmás
-------------

* Como, Lombardía (Italia)
* Graz, Austria

Galería de imaxes
-----------------

* Castelo de MiramarCastelo de Miramar
* CanleCanle
* Igrexa de San GiustoIgrexa de San Giusto

Notas
-----

1. ↑  Definicións no *Dicionario da Real Academia Galega* e no Portal das Palabras para *triestino*.
2. ↑  National Institute of Statistics (Italy), ed. (19 de setembro de 2011). "Total Resident Population on 1st January 2011 by sex and marital status. Province: Trieste". Arquivado dende o orixinal o 19 de outubro de 2013. Consultado o 29 de decembro de 2012.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Trieste*** |

### Ligazóns externas

* Páxina oficial *(en italiano)*
* Trieste - Foto Guía (pdf) Arquivado 20 de abril de 2012 en Wayback Machine. *(en italiano)*

|  |  |
| --- | --- |
| Control de autoridades | 
* Wd: Q546
* WorldCat
* VIAF: 143701962
* BRE: 4203626
* DARE: 10735
* EBID: ID
* GEC: 0067618
* GeoNames: 3165186
* GND: 4078411-3
* LCCN: n79027119
* MusicBrainz: ID
* NKC: ge131068
* OSM: 179180
* SUDOC: 027548163
* TGN: 7005539
* Treccani: trieste

 |